Diari Oficial de la Generalitat Valenciana


Sumari del DOGV 9607, del 31-05-2023 (2023/5840)

RESOLUCIÓ de 23 de maig de 2023, de la Direcció General d'Agricultura, Ramaderia i Pesca, per la qual es convoquen les ajudes previstes en l'Ordre 6/2018, de 5 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores de les ajudes indemnitzatòries per a l'erradicació i el control del bacteri de quarantena Xylella fastidiosa.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9607

Data del DOGV
:   31-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/5840


Data del document
:   23-05-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 23 de maig de 2023, de la Direcció General d'Agricultura, Ramaderia i Pesca, per la qual es convoquen les ajudes previstes en l'Ordre 6/2018, de 5 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores de les ajudes indemnitzatòries per a l'erradicació i el control del bacteri de quarantena Xylella fastidiosa. [2023/5840]  
  
  
L'Ordre 6/2018, de 5 de febrer (DOGV 8236, 16.02.2018), modificada per l'Ordre 25/2018, de 9 de novembre, de la Conselleria d'Agricultura, Medi Ambient, Canvi Climàtic i Desenvolupament Rural (DOGV 8421, 12.11.2018), estableix les bases reguladores de les ajudes indemnitzatòries per a l'erradicació i el control del bacteri de quarantena Xylella fastidiosa.  
La disposició final primera de l'esmentada ordre disposa que «es faculta la persona titular de la direcció general competent en matèria de Sanitat Vegetal per a aprovar les convocatòries de les ajudes» contemplades en aquesta norma reguladora.  
L'article 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions estableix que les convocatòries de subvencions recolliran, entre altres aspectes, la línia o línies de subvenció que les financen, així com l'import global màxim destinat al pagament d'aquestes.  
  
En la Llei 9/2022, de 30 de desembre, de pressupostos de la Generalitat per a l'exercici 2023, es recull, dins del pressupost de despeses de la Conselleria d'Agricultura, Desenvolupament Rural, Emergència Climàtica i Transició Ecològica, en el programa pressupostari 714.80, capítol VII, Transferències de capital, la línia de subvenció S1938000, «Millora de la sanitat vegetal», dotada amb un crèdit de 500.000,00 euros, figurant com a beneficiàries previstes aquelles persones agricultores de la Comunitat Valenciana que es vegen afectades per l'arrancada obligatòria dels cultius afectats per plagues que siguen objecte de control i erradicació.  
A l'efecte del que es disposa en el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, les subvencions convocades mitjançant la present resolució s'adapten als requisits establits en els articles 1, 2, 6, 8, 9 i 26 del Reglament (UE) núm. 702/2014 de la Comissió, de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea (DOUE L193/1, 01.07.2014), el període de vigència inicial del qual estava previst fins al 31 de desembre de 2020, però que va resultar modificat pel Reglament (UE) 2020/2008, de la Comissió, de 8 de desembre de 2020, establint-se una pròrroga d'aquesta vigència fins al 31 de desembre de 2022. Així mateix, resulta d'aplicació a aquest règim d'ajudes la previsió continguda en l'article 51 (Disposicions transitòries), apartat 4, del Reglament (UE) 702/2014, de la Comissió, d'acord amb el qual «al final del període de validesa del present reglament, els règims d'ajuda exempts en virtut d'aquest continuaran estant-ho durant un període d'adaptació de sis mesos». La informació resumida d'aquest règim d'ajudes ja ha sigut remesa a la Comissió Europea, havent-se assignat el número de registre de l'ajuda SA 49169.  
  
En virtut del que s'estableix en l'article 70 de la Llei 5/1983, de 30 de desembre, del Consell (modificada per la Llei 12/2007, de 20 de març), així com en l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, tenint en compte les competències atribuïdes a la Direcció General d'Agricultura, Ramaderia i Pesca en matèria de Sanitat Vegetal, en l'article 8 del Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, i fent ús de les atribucions conferides a aquest òrgan per la disposició final primera de l'Ordre 6/2018, de 5 de febrer, resolc:  
  
Primer. Convocatòria i règim de concessió  
1. Es convoca, per a l'exercici 2023, la concessió de subvencions, per a l'atorgament de les ajudes previstes en l'Ordre 6/2018, de 5 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aproven les bases reguladores de les ajudes indemnitzatòries per a l'erradicació i el control del bacteri de quarantena Xylella fastidiosa (DOGV 8236, 16.02.2018), modificada per l'Ordre 25/2018, de 9 de novembre, de la Conselleria d'Agricultura, Medi Ambient, Canvi Climàtic i Desenvolupament Rural (DOGV 8421, 12.11.2018).  
2. Les ajudes convocades mitjançant la present resolució es concediran atenent el rigorós ordre d'entrada d'aquestes, i hauran de ser presentades pels mitjans previstos en la Llei 39/2015, d'1 d'octubre, del procediment administratiu comú de les administracions públiques, sempre que complisquen amb els requisits i condicions exigides per a ser beneficiaris i, a més, existisca disponibilitat pressupostària.  
  
Segon. Finançament  
Les subvencions objecte d'aquesta convocatòria es finançaran amb càrrec a la partida pressupostària i per l'import global màxim següents:  
Aplicació pressupostària: 97.57.51.8274  
Programa pressupostari: 714.80 (Agricultura i ramaderia).  
Capítol classificació econòmica: VII (Transferències de capital).  
Codi línia: S1938000 (Millorar la sanitat vegetal).  
Import global màxim: 500.000,00 €.  
  
Tercer. Requisits i forma d'acreditació  
1. Els requisits que han de reunir les persones interessades per a poder percebre les presents ajudes seran aquells recollits en els articles 3 i 4 de l'Ordre 6/2018, de 5 de febrer, de bases reguladores.  
  
2. Respecte de la forma d'acreditació dels requisits anteriors, haurà d'atendre's al que preveu l'article 5 de l'ordre de bases reguladores. No obstant això, en el cas que la persona interessada no puga aportar o tinga dificultats per a aconseguir la còpia de la certificació registral o notarial del títol de propietat de les parcel·les afectades, s'admetrà, a l'efecte d'acreditar la titularitat de la parcel·la corresponent, l'aportació de certificació cadastral descriptiva i gràfica «actualitzada», en la qual figure de manera inequívoca el dret de propietat de la persona sol·licitant de les ajudes.  
  
Quart. Òrgans competents per a la instrucció i resolució del procediment  
De conformitat amb el que es preveu en l'ordre de bases reguladores:  
a) Serà competent per a dur a terme les diferents actuacions que formen part de la instrucció del procediment administratiu el servei competent en matèria de Sanitat Vegetal, que, una vegada analitzada tota la documentació que conste en l'expedient, formularà la corresponent proposta de resolució a l'òrgan competent per a resoldre.  
  
b) Correspon dictar i notificar la resolució del procediment a la persona titular de la Direcció General d'Agricultura, Ramaderia i Pesca, per delegació de la persona titular de la Conselleria d'Agricultura, Desenvolupament Rural, Emergència Climàtica i Transició Ecològica.  
  
Cinqué. Presentació de sol·licituds  
1. El termini de presentació de sol·licituds serà de quinze dies hàbils, a comptar des de l'endemà de la publicació de l'extracte de la resolució en el Diari Oficial de la Generalitat Valenciana, i aquest es computarà en la forma prevista en el capítol II del títol II de la Llei 39/2015, d'1 d'octubre, del procediment administratiu comú de les administracions públiques. La presentació de la sol·licitud fora del termini anterior determinarà la seua inadmissió.  
Si la sol·licitud d'iniciació del procediment no reuneix els requisits exigits, o en aquesta no s'acompanyen aquells documents que resulten preceptius, es requerirà la persona interessada perquè, en un termini de deu dies, esmene la falta o acompanye els documents assenyalats, amb indicació que, si així no ho fa, se la tindrà per desistida de la seua petició, amb una resolució prèvia que haurà de ser dictada en els termes dels arts. 21 i 68 de la Llei 39/2015, d'1 d'octubre.  
2. Les sol·licituds i la documentació que s'hi adjunta es presentaran preferentment en els registres dels òrgans administratius als quals es dirigisquen, podent-se presentar també en qualsevol dels registres previstos en la legislació reguladora del procediment administratiu comú, mitjançant el corresponent model normalitzat disponible a través de la seu electrònica de la Generalitat, en l'adreça d'internet sede.gva.es/va/proc18932  
3. Les persones obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú de les administracions públiques, així com les persones sol·licitants que, no estant obligades a això, opten per aquesta via, presentaran les sol·licituds telemàticament a través de la seu electrònica de la Generalitat en l'adreça d'internet sede.gva.es/va/proc18932  
Per a accedir de manera telemàtica al procediment, la persona sol·licitant haurà de disposar de signatura electrònica avançada, bé amb el certificat qualificat de representant d'entitat (si és persona jurídica) o bé amb el certificat reconegut per a la ciutadania (si és persona física), tots dos emesos per l'Agència de Tecnologia i Certificació Electrònica de la Comunitat Valenciana (ACCV). Així mateix, es podrà utilitzar qualsevol altre sistema de signatura electrònica admés per la seu electrònica de la Generalitat   
(sede.gva.es/va/sede\_certificados).  
Quan es vulga tramitar un procediment en representació d'altres persones físiques o jurídiques, es podrà atorgar aquesta representació a través del Registre de representants de l'ACCV (https://www.accv.es/va/serveis/registre-de-repreesntants/). L'accés a aquest registre per part de les persones representades pot realitzar-se fent servir un certificat qualificat de ciutadà (si és persona física) o de representant d'entitat (si és persona jurídica).  
En cas de presentació telemàtica, les sol·licituds han de signar-se amb el certificat digital de la persona física o jurídica que presenta la sol·licitud o, si és el cas, amb el certificat digital del seu representant. Així mateix, se signaran electrònicament pels qui siguen competents per a això aquells documents que s'adjunten la signatura dels quals siga obligatòria.  
Si algun dels subjectes als quals fa referència l'article 14.2 de la Llei 39/2015, d'1 d'octubre, presenta la seua sol·licitud de manera presencial, se'l requerirà perquè l'esmene a través de la seua presentació electrònica. A aquest efecte, es considerarà com a data de presentació de la sol·licitud aquella en la qual ha sigut realitzada l'esmena.  
4. Quan les persones interessades necessiten donar d'alta o modificar un compte bancari per a la percepció de les ajudes convocades, aquesta actuació es podrà dur a terme de manera telemàtica a través de la seu electrònica de la Generalitat (sede.gva.es/proc22648), si bé tenen aquesta obligació els subjectes previstos en l'article 6 de l'Ordre 2/2022 de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat.  
  
Sisé. Aportació de documentació i règim d'accés a la Plataforma autonòmica d'interoperabilitat (PAI)  
1. A la sol·licitud s'adjuntarà, a més del que es preveu en el resolc tercer, apartat segon, la següent documentació:  
a) Acreditació de la identitat de la persona jurídica sol·licitant, en cas de no autoritzar la seua consulta per l'òrgan gestor del procediment.  
b) Acreditació, quan siga procedent, de la identitat del representant legal, quan aquesta representació s'efectue per una persona jurídica, en cas de no autoritzar la seua consulta per l'òrgan gestor del procediment.  
c) Acreditació d'estar al corrent de les obligacions tributàries, estatals i autonòmiques, i amb la Seguretat Social, en cas de no autoritzar o oposar-se a la seua consulta per l'òrgan gestor del procediment.  
d) Model de domiciliació bancària, en cas que la persona sol·licitant no estiga obligada a realitzar l'alta o modificació del compte bancari a través de la corresponent tramitació telemàtica, i no opte per efectuar aquesta tramitació telemàtica.  
2. L'acreditació de la documentació esmentada s'efectuarà sense perjudici del que s'estableix en l'article 28.2 de la Llei 39/2015, d'1 d'octubre, del procediment administratiu comú de les administracions públiques.  
Quan l'administració actuant consulte o sol·licite dades o documents en l'àmbit dels fins de la convocatòria que estiguen en poder o que hagen sigut elaborats per qualsevol altra administració, el règim aplicable serà el següent:  
a) L'òrgan gestor del procediment haurà d'estar autoritzat per la persona interessada per a poder consultar les dades d'estar al corrent dels pagaments a l'Agència Tributària, estatal i autonòmica, les dades d'identitat fiscal davant l'Agència Estatal de l'Administració Tributària, així com les relatives a la descripció gràfica de la parcel·la en el registre administratiu del cadastre. En cas contrari, la persona interessada haurà d'aportar els documents acreditatius corresponents.  
b) L'òrgan gestor del procediment està facultat per a consultar les dades relatives a l'exigència d'estar al corrent en les obligacions amb la Tresoreria General de la Seguretat Social. No obstant això, si la persona interessada desitja oposar-se a açò, és imprescindible que indique, de manera expressa, la seua oposició a aquesta consulta, així com els motius que la justifiquen, i quedarà obligada, en aquest últim cas, a aportar els documents acreditatius corresponents.  
c) L'òrgan gestor podrà verificar l'exactitud de les dades declarades per la persona interessada, d'acord amb el que s'estableix en la disposició addicional huitena de la Llei orgànica 3/2018, de 5 de desembre, en l'article 4 de la Llei 40/2015, d'1 d'octubre, de règim jurídic del sector públic i en l'article 13 de la Llei 39/2003, de 17 de novembre, general de subvencions.  
  
Seté. Declaracions responsables  
Les persones sol·licitants hauran de subscriure les següents declaracions responsables, que figuren incorporades al mateix formulari normalitzat de sol·licitud:  
a) Que han destruït el material vegetal infectat, seguint les instruccions de la conselleria competent en matèria d'Agricultura.  
b) Que es comprometen a aplicar les mesures fitosanitàries ordenades pels serveis tècnics de la conselleria competent en matèria d'Agricultura i a col·laborar amb aquests en l'aplicació de les mesures de control i erradicació.  
c) Que no es troben incurses en cap prohibició per a obtenir la condició de beneficiàries de l'ajuda, previstes en l'article 13 de la Llei 38/2003, de 17 de novembre, general de subvencions.  
d) Complir la normativa d'integració laboral de persones amb discapacitat o, si és el cas, estar exemptes d'aquesta obligació, segons estableix el Decret 279/2004, de 17 de desembre, del Consell, pel qual es regulen procediments de contractació administrativa i de concessió de subvencions per al foment de l'ocupació de les persones amb discapacitat.  
e) No pertànyer a la categoria d'empreses en crisis, d'acord amb el que es disposa en les directrius comunitàries sobre ajudes estatals de salvament i reestructuració d'empreses en crisis (2014/C249/01), o bé, en el cas de pertànyer a la categoria d'empreses en crisi, o haver-se convertit l'empresa en una empresa en crisi a causa de les pèrdues o danys causats pels costos d'erradicació i reparació dels danys causats per Xylella fastidiosa.  
f) Tindre la condició de pime.  
g) No tractar-se d'empreses subjectes a una ordre de recuperació pendent després d'una decisió prèvia de la Comissió que haja declarat una ajuda il·legal i incompatible amb el mercat interior.  
h) Haver informat les persones de les quals aporta dades o documentació en aquest procediment, de la comunicació d'aquestes a l'Administració per al seu tractament en l'àmbit de les seues competències i d'acord amb els fins del procediment; de la possibilitat que l'Administració realitze consultes relacionades amb les seues dades per a comprovar, entre altres punts, la seua veracitat; i del dret d'oposició que els assisteix al fet que l'Administració tracte les seues dades, i en aquest cas haurà de comunicar-se aquesta oposició a l'Administració, als efectes oportuns.  
  
Huité. Termini de resolució i notificació  
El termini màxim per a resoldre i notificar la resolució del procediment serà de sis mesos, a comptar des del moment en què la sol·licitud haja tingut entrada en el registre de l'administració competent per a la seua tramitació. Transcorregut aquest termini sense que s'haja notificat una resolució expressa, les persones interessades podran entendre desestimada la seua sol·licitud per silenci administratiu, de conformitat amb el que es disposa en l'article 25.1 a) de la Llei 39/2015, d'1 d'octubre.  
  
Nové. Informació relativa al tractament de dades de caràcter personal  
  
1. La gestió de les ajudes convocades mitjançant aquesta resolució comporta el tractament de dades de caràcter personal, havent de complir-se amb les mesures i garanties regulades en la normativa en matèria de protecció de dades, especialment el Reglament (UE) 2019/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes, i en la Llei orgànica 3/2018, de 5 de desembre, de protecció de dades personals i garantia dels drets digitals.  
2. De conformitat amb el que es preveu en els articles 13 i 14 del Reglament (UE) 216/679, i en l'article 11 de la Llei orgànica 3/2018, de 5 de desembre, respecte al tractament de dades de caràcter personal, és procedent informar el següent:  
- Nom del tractament: ajudes en matèria agrícola, agroalimentària i desenvolupament rural de la conselleria competent en matèria d'Agricultura.  
- Responsable del tractament: persona titular de la sotssecretaria de la conselleria amb competències en matèria d'Agricultura.  
- Finalitat del tractament: gestionar les ajudes en matèria agrària, agroalimentària i desenvolupament rural.  
- Exercici de drets: les persones interessades tenen dret a sol·licitar l'accés, rectificació i supressió de les seues dades de caràcter personal, així com sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en la següent adreça d'internet: sede.gva.es/es/proc19970  
- Reclamacions: sense perjudici de qualsevol altre recurs administratiu o acció judicial, si la persona interessada entén vulnerat el seu dret a la protecció de dades pot reclamar davant la Delegació de Protecció de Dades de manera presencial o telemàtica, de conformitat amb el que es preveu en la següent adreça d'internet: sede.gva.es/es/proc22094, sense perjudici de la possibilitat de reclamar davant l'Agència Espanyola de Protecció de Dades.  
- Es pot obtenir informació més detallada en el següent enllaç:  
  
https//agroambient.gva.es/va/registre-de-tractaments  
3. Quan la persona sol·licitant o el seu representant legal aporten dades de caràcter personal de terceres persones en el procediment, tindrà l'obligació d'informar-los dels següents punts:  
a) La comunicació d'aquestes dades a l'Administració per al seu tractament en l'àmbit de les seues competències i d'acord amb els fins del procediment.  
b) La possibilitat que l'Administració realitze consultes relacionades amb les seues dades per a comprovar, entre altres punts, la seua veracitat. Si aquesta consulta requereix una autorització, per així disposar-ho la llei, per part de les persones les dades de les quals es consultaran, la persona sol·licitant o el seu representant legal haurà d'haver sol·licitat aquesta autorització, que estarà disponible a requeriment, en qualsevol moment, de l'Administració.  
c) La possibilitat i manera d'exercir els drets d'accés, rectificació, supressió, limitació del tractament o oposició que els assisteixen en relació amb el tractament de les seues dades personals.  
  
Desé. Transparència  
En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de transparència i bon govern de la Comunitat Valenciana i de l'article 18 de la Llei general de subvencions, els subjectes beneficiaris de la subvenció hauran de complir les següents obligacions de transparència:  
1. Les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.  
En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'aquesta. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en gvaoberta.gva.es/tep  
Aquesta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantenir-se publicada durant almenys quatre anys naturals.  
  
2. Sense perjudici de les obligacions previstes en l'apartat anterior, totes les entitats o persones beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol classe que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
  
3 Les entitats o persones beneficiàries de subvencions estan obligades a subministrar a l'entitat concedent, amb un requeriment previ, tota la informació que siga necessària per al compliment per aquesta de les obligacions previstes en la llei de transparència que aquesta requerisca, en el termini de 15 dies hàbils des del requeriment. Una vegada transcorregut el termini conferit en el requeriment sense que aquest haja sigut atés, l'òrgan que ha portat a terme el requeriment podrà acordar, amb advertiment i audiència previs a la persona interessada, la imposició de multes coercitives en els termes previstos en l'article 5 de la Llei 1/2022.  
4. Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.  
  
Onzé. Mitjà de notificació de les resolucions que es dicten en execució d'aquesta convocatòria  
Les resolucions per les quals es concedisquen o deneguen les subvencions previstes en aquesta convocatòria es comunicaran a les persones interessades, d'acord amb el règim general de notificacions previst en els articles 40 i següents de la Llei 39/2015, d'1 d'octubre, del procediment administratiu comú de les administracions públiques, tenint en compte el que es preveu en l'article 14 de l'esmentada norma referent a l'obligació de relacionar-se electrònicament amb les administracions públiques per a determinats subjectes.  
  
Dotzé. Règim de recursos  
Contra la present resolució, que posa fi a la via administrativa, podrà interposar-se, potestativament, un recurs administratiu de reposició davant el mateix òrgan que l'haguera dictada, en el termini d'un mes a comptar des de l'endemà de la seua publicació en el Diari Oficial de la Generalitat Valenciana, de conformitat amb el que es preveu en els articles 112.1, 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, directament, un recurs contenciós administratiu, en el termini de dos mesos, computat en els mateixos termes, d'acord amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 23 de maig de 2023.- La consellera d'Agricultura, Desenvolupament Rural, Emergència Climàtica i Transició Ecològica, p. d. (Ordre 6/2018, 05.02.2018; DOGV 8236, 16.02.2018), el director general d'Agricultura, Ramaderia i Pesca: Antonio Quintana Martínez.